Елисавета Георгиева Консулова-Вазова е една от първите български художнички. Съпруга е на Борис Вазов, най-малкия брат на писателя Иван Вазов, и майка на художничката Бинка Вазова.

Биография 
Родена е в Пловдив през 1881 г. През 1902 г. завършва втория випуск на Рисувалното училище в София, специалност живопис в класа на Ярослав Вешин. Между 1909 и 1910 г. специализира портретна живопис в Мюнхен, в академията на Дружеството на жените художнички.

Елисавета Вазова е родена в семейството на българския поборник от Априлското въстание Георги Консулов и Анна Консулова (Хаджиеньова). През 1891 г. семейството им се мести в София, където бащата е назначен за директор на спиртната фабрика. Първоначално рисувалния занаят Елисавета Вазова изучава в частната школа на руската емигрантка Естер Стелепян, където усвоява рисуването в натура на голи модели. Елисавета Вазова завършва рисувателно училище в София при проф. Иван Мърквичка. При Ярослав Вешин проявява нечуваното изискване също, като мъжете художници да рисува моделите в натура, а не по гипсови отливки

Специализирала е в Германия в град Мюнхен, в Академията на дружеството на жените-художнички при проф. Хенрих Книр (1909 – 1910), специалност "Портретна живопис". По време на Балканската война е назначена като милосърдна сестра на фронта. Тя е една от основателите на дружество "Родно Изкуство". Също така членува и в Съюза на българските художници. Там се проявява като портретист и художник на натюрморти с цветя. Нейни картини се намират в много музеи. Владееща езици е добра преводачка на литературни произведения. Притежава орден "За гражданска заслуга", издава списание "Дом и свят". През 1955 Елисавета и Борис Вазов, по-малък брат на Иван Вазов празнуват своята златна сватба. През 1956 се провежда честването на петдесет и пет години нейно творчеството.

Първата ѝ изложба през 1919 г. в София е и първата самостоятелна изложба на жена художничка в България. Следват изложби в Прага (1931), Пилзен и Братислава (1932), както и отново в София през 1934 и 1956 г.

Основен жанр в творчеството на Консулова-Вазова е портретът. Рисува с маниер, близък до този на импресионистите и много от платната ѝ са рисувани на открито. Предпочита техники като пастел, маслени бои и акварел. Позират ѝ Стоян Михайловски (1918), Борис Вазов, Христо Стамболски и Добри Христов (1919), Иван Вазов (1920), Александър Божинов (1925), Кирил Христов, арх. Атанас Донков, както и редица български актьори: Драгомир Казаков, Елена Хранова, Марта Попова, Ирина Тасева, Спас Джонев. Оставя много картини на цветя. Освен това е и първата българска художничка, рисувала голо тяло.

Консулова-Вазова е сред основателите на дружеството "Родно изкуство". Развива обществена дейност като редактор на сп. "Беседа" (1934 – 40) и сп. "Дом и свят" (1940 – 43); сътрудничи на сп. "Художник" и сп. "Изкуство" с художественокритични статии за българското и западноевропейското изобразително изкуство.

Елисавета Вазова е първата българска художничка със своя самостоятелна изложба в България, организирана през 1919 г.

Елисавета Вазова е носител на с орден "Св. св Кирил и Методий" I степен (1961).

Обществена дейност 
Развива обществена дейност като редактор на сп. "Беседа" (1934 – 1940) и списанията "Дом и свят" (1940 – 1943), "Художник", "Изкуство". Тан допринася с художественокритични статии за българското и западноевропейското изобразително изкуство.

Портретист 
На Елисавета Вазова позират изявени български личности като: Елена Хранова, Марта Попова, Ирина Тасева, Михаил Арнаудов, Христина Морфова, Людмила Прокопова, Стоян Михайловски, Константин Гълъбов и Кирил Христов.

Източници

Външни препратки 
 Картини на Е. Консулова-Вазова: Автопортрет (1906), "Бяла азалия и анемония" (1931), "Портрет на жена" (1934)

Български художници
Вазови
Носители на орден "Св. св. Кирил и Методий"
Родени в Пловдив
Починали в София
Хора с архиви в Централния държавен архив
Български военни дейци от Балканските войни
Български лекари
Български общественици
Български журналисти
Български преводачи